Kraj opsade Misrate, prvi napad "Predatora"
Vladine snage povukle se iz pobunjeničkog uporišta blizu Tripolija, SAD saopštile da su izvele vazdušni napad bespilotnom letelicom
Sjedinjene Američke Države saopštile su da su izvele prvi napad bespilotnom letelicom tipa "Predator" u Libiji, dok pobunjenici tvrde da pro-vladine snage - po svemu sudeći - prekidaju opsadu njihovog uporišta u blizini Tripolija. U saopštenju američkog Sekretarijata za odbranu navodi se da je napad iz vazduha izveden danas, ali ne i njegova meta. U međuvremenu, u Misrati, u kojoj su možda vođene najžeće borbe od početka konflikta u Libiji, pobunjenici od jutros tvrde da su ostvarili pobedu, jer su se snage lojalne  povukle. Libijski zvaničnici su juče poručili da će se vojska povući iz grada i ostaviti njegovu sudbinu u rukama Ranije danas, NATO snage bombardovale su oblast blizu Gadafijevog sedišta u Tripoliju, pogodivši ono što novinari opisuju kao vojni objekat. Nema izveštaja o povredama. Istovremeno, ministarstvo spoljnih poslova Italije saopštilo je da su libijske vlasti oslobodile italijanski brod koji je od prošlog meseca zajedno sa svojih 11 članova posade bio zatočen u luci Tripolija. Brod, koji je bio u službi italijanske naftne kompanije, zauzet je neposredno pred početak akcije međunarodne koalicije, koja sprovodi odluku Saveta bezbednosti Ujedinjenih nacija o uvođenju zone zabrane letenja iznad Libije.